
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 142 

18 Αυγούστου 2010 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 77 

Σύσταση Δημοτικού Ιδρύματος με το όνομα «ΕΛΛΗ 

ΑΛΕΞΙΟΥ» στο Δήμο Μαλίων του Νομού Ηρακλείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 226, 227 και 228 του Δη¬ 
μοτικού και Κοινοτικού Κώδικα (ν. 3463/2006 Α' 114). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α'98). 

3. Την υπ’ αριθμ. 2876/7-10-09 απόφαση του Πρωθυ¬ 
πουργού «Αλλαγή τίτλου Υπουργείων» (ΦΕΚ Β' 2234). 

4. Το υπαριθμ. 187/2009 Προεδρικό διάταγμα «Διορι¬ 
σμός Υπουργών και Υφυπουργών» (ΦΕΚ Α' 214). 

5. Το υπ’ αριθμ. 189/2009 Προεδρικό Διάταγμα «Καθορι¬ 
σμός και ανακατανομή αρμοδιοτήτων των Υπουργείων» 
(ΦΕΚ Α' 221). 

6. Την υπ’ αριθμ. 383/18-1-10 κοινή απόφαση του Πρωθυ¬ 
πουργού και του Υπουργού Εσωτερικών, Αποκέντρωσης 
και Ηλεκτρονικής Διακυβέρνησης «Καθορισμός αρμοδι¬ 
οτήτων των Υφυπουργών Εσωτερικών, Αποκέντρωσης 
και Ηλεκτρονικής Διακυβέρνησης ΘεοδώραςΤζάκρη και 
Γεωργίου Ντόλιου» (ΦΕΚ Β' 29) 

7. Το υπαριθμ. 186/2009 Προεδρικό διάταγμα «Συγ¬ 
χώνευση των Υπουργείων Πολιτισμού και Τουριστικής 
Ανάπτυξης» (ΦΕΚ Α' 213). 

8. Τις υπ’ αριθμ. 248/06, 205/2007 και 299/2008 (ορθή 
επανάληψη) αποφάσεις του Δημοτικού Συμβουλίου του 
Δήμου Μαλίων του Ν. Ηρακλείου. 

9. Το γεγονός ότι από τις διατάξεις του παρόντος δι¬ 
ατάγματος προκαλείται δαπάνη σε βάρος του προϋπο¬ 
λογισμού του Δήμου Μαλίων ύψους 10.000 ΕΥΡΩ για το 
έτος 2009, η οποία είναι γραμμένη στο Κ.Α. 00.6715.0004 
των εξόδων έτους 2009. Για τα επόμενα τέσσερα έτη 
η πίστωση που θα εγγράφει στους αντίστοιχους κωδι¬ 
κούς των προϋπολογισμών των ετών αυτών είναι 10.000 
ΕΥΡΩ κατ’ έτος. 

10. Τις υπ’ αριθμ. 190/2008 και 225/2009 γνωμοδοτή¬ 
σεις του Συμβουλίου της Επικράτειας με πρόταση του 
Υφυπουργού Εσωτερικών, Αποκέντρωσης και Ηλεκτρο¬ 
νικής Διακυβέρνησης και του Υπουργού Πολιτισμού, και 
Τουρισμού, αποφασίζουμε: 


Αρθρο 1 
Σύσταση 

Συνιστάται στο Δήμο Μαλίων του Νομού Ηρακλεί¬ 
ου κοινωφελές μη κερδοσκοπικό Ίδρυμα, με το όνομα 
«ΕΛΛΗ ΑΛΕΞΙΟΥ», το οποίο αποτελεί Νομικό Πρόσωπο 
Δημοσίου Δικαίου. 

Άρθρο 2 
Σκοπός 

Η ίδρυση του ιδρύματος αποσκοπεί στην ανάπτυξη δρα¬ 
στηριοτήτων που αφορούν την προαγωγή του πνευματικού 
επιπέδου της κοινωνίας του Δήμου, την πληρέστερη γνω¬ 
ριμία του συγγραφικού έργου, της ζωής, της προσωπικό¬ 
τητας και της πνευματικής προσφοράς των πνευματικών 
δημιουργών'Ελλης Αλεξίου, Ελευθερίου Αλεξίου και Γαλά- 
τειας Αλεξίου - Καζαντζάκη με το κοινό και ειδικά με την 
μαθητιώσα νεολαία. Στο πλαίσιο αυτό, το'Ιδρυμα επιδιώκει 
να πραγματοποιήσει τις ακόλουθες δραστηριότητες : 

• Διοργάνωση εκδηλώσεων, ημερίδων, διαλέξεων και 
λογοτεχνικών διαγωνισμών στα σχολεία, 

• Διοργάνωση συνεδρίων και έκδοση ενημερωτικών 
εντύπων και βιβλίων, 

• Εκπόνηση μελετών και ερευνών που σχετίζονται με 
τους σκοπούς του Ιδρύματος και αναφέρονται στο έργο 
των ανωτέρω πνευματικών δημιουργών, 

• Συνεργασία με πνευματικούς ανθρώπους καθώς και 
με άλλα ιδρύματα συναφών σκοπών. 

Άρθρο 3 
Έδρα 

Έδρα του Ιδρύματος είναι το Τοπικό Διαμέρισμα Κρα¬ 
σιού του Δήμου Μαλίων, ενώ ο χώρος στον οποίο θα 
στεγαστεί το ίδρυμα είναι ο α' όροφος του Δημοτικού 
Πολύκεντρου Κρασιού. 

Άρθρο 4 
Διάρκεια 

Η διάρκεια του Ιδρύματος ορίζεται επ’ αόριστον. 

Άρθρο 5 
Διοίκηση 

Α. Διοικητικό Συμβούλιο 

Το ίδρυμα θα διοικείται από διοικητικό συμβούλιο το 
οποίο απαρτίζεται από το Δήμαρχο ή άλλο αιρετό ή μη 
πρόσωπο που ορίζεται από τον Δήμαρχο, ως πρόεδρο και 
από έξι (6) μέλη τα οποία εκλέγονται μαζί με αναπληρωτές 
από το Δημοτικό Συμβούλιο.Ένα από τα μέλη αυτά εκλέγε¬ 
ται από το Διοικητικό Συμβούλιο ως Αντιπρόεδρός του. 

Μέλη του Διοικητικού Συμβουλίου του Ιδρύματος 
εκλέγονται δύο (2) Δημοτικοί Σύμβουλοι, εκ των οποί¬ 
ων ο ένας ορίζεται από τη μειοψηφία του Δημοτικού 
Συμβουλίου, ένας σύμβουλος του τοπικού διαμερίσμα¬ 
τος Κρασιού και ένας εκπρόσωπος των εργαζομένων 
του ιδρύματος, εφόσον απασχολούνται περισσότεροι 
από δέκα (10) εργαζόμενοι. Ο ανωτέρω εκπρόσωπος 
προτείνεται από την Γενική Συνέλευση των τακτικών 
υπαλλήλων εντός προθεσμίας δεκαπέντε (15) ημερών 
από τότε που θα αποσταλεί η σχετική πρόσκληση. 

Μέλη του Διοικητικού Συμβουλίου του ιδρύματος εκλέ¬ 
γονται και τρία (3) πρόσωπα, που έχουν επαγγελματική 
ή κοινωνική δράση και ειδικές γνώσεις σχετικές με τους 
σκοπούς του ιδρύματος. Το ένα από αυτά αντικαθίστα¬ 
ται από έναν (1) εκπρόσωπο των εργαζομένων, όταν 
αυτοί είναι περισσότεροι από δέκα (10). 

Η θητεία του Διοικητικού Συμβουλίου είναι διετής και λήγει 
σε κάθε περίπτωση με την εγκατάσταση των νέων μελών. 

Β. Εκτελεστική Επιτροπή 

Η Εκτελεστική Επιτροπή είναι τριμελής και αποτελεί- 
ται από τον Πρόεδρο ή τον Αντιπρόεδρο και δύο μέλη 
του Διοικητικού Συμβουλίου. 

Η θητεία της Εκτελεστικής Επιτροπής είναι διετής και 
συμπίπτει με τη διάρκεια της θητείας των μελών του 
Διοικητικού Συμβουλίου του ιδρύματος. 

Γ. Εκπροσώπηση 

ΤοΊδρυμα εκπροσωπείται στα Δικαστήρια και σε κάθε 
άλλη Αρχή από τον Πρόεδρό του και όταν αυτός απου¬ 
σιάζει ή κωλύεται από τον Αντιπρόεδρο. 

Άρθρο 6 
Φορέας ίδρυσης 

Φορέας ίδρυσης του ιδρύματος είναι ο Δήμος Μαλίων 
ο οποίος ασκεί την κατά το νόμο εποπτεία και παρα¬ 
κολουθεί τη δράση του ιδρύματος. 


Άρθρο 7 
Πόροι 

Πόροι του ιδρύματος είναι: 

α. Η ετήσια επιχορήγηση του Δήμου Μαλίων που ορί¬ 
ζεται στο ποσό των 10.000 ευρώ, τουλάχιστον και η 
οποία αναγράφεται στον ετήσιο προϋπολογισμό του 
Δήμου στον Κ.Α. 00.6715.0004 των εξόδων, με τίτλο «επι¬ 
χορήγηση Δήμου στο Ιδρυμα «ΕΛΛΗ ΑΛΕΞΙΟΥ». 

β. Η επιχορήγηση ή κάθε άλλη παροχή του κράτους 
είτε απευθείας προς αυτό, είτε προς το Δήμο Μαλίων, 
για το ίδρυμα. 

γ. Κάθε είδους εισφορές, δωρεές, κληρονομιές και 
κληροδοσίες. 

δ. Εισπράξεις από το αντίτιμο των πραγμάτων ή των 
υπηρεσιών, που θα παρέχει το Ιδρυμα. 

ε. Πρόσοδοι από τη δική του περιουσία. 

στ. Κάθε άλλη νόμιμη πρόσοδος. 

Άρθρο 8 
Ισχύς 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εσωτερικών, Αποκέντρωσης και Ηλε¬ 
κτρονικής Διακυβέρνησης αναθέτουμε την δημοσίευση 
και εκτέλεση του παρόντος διατάγματος. 

Λευκάδα, 6 Αυγούστου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

